medieval-data/medieval-latin-ner-HOME-Alcar-sents huggingface dataset:
Notum facimus quod , coram nobis constitutus , Johannes Armiger , filius defuncti Henrici Armigeri , recognovit se vendidisse et nomine venditionis in perpetuum quitavisse abbati et conventui Sancti Dyonisii in Francia , pro quadraginta tribus libris et decem et octo solidis parisiensium , jam dicto venditori solutis et traditis in pecunia numerata , sicut ipse venditor confesssus est in jure coram nobis , exceptioni non numerate pecunie , non tradite , non solute et non recepte renuntians per fidem , quandam peciam vinee quam dicebat se habere et possidere apud villam de Petra Frita , subtus Plasteriam , contiguam ex una parte vinee Sancti Dyonisii predicti et ex alia parte vinee Nicholai dicti Renart , in censiva Sancti Dyonisii predicti , oneratam in duobus solidis parisiensium tribus obolis tantummodo censualibus , in octabis sancti Dyonisii , senerio Sancti Dyonisii , annis singulis , ut dicebat ; et promisit dictus venditor , fide data in manu nostra , quod contra venditionem predictas jure hereditario , ratione conquestus aut alio quoque jure , communi vel speciali , per se vel per alium non veniet in futurum et quod predictam peciam vinee prout se comportat dictis abbati et conventui et eorum monasterio garantizabit , liberabit et deffendet in juditio et extra juditium , ad usus et consuetudines Francie , contra omnes necnon et quod solvet dictis . .
| De terris quas tenet a nobis abbatia de Rosca ad censum XXX solidorum | Dei gratia de Rosca abbas et ejusdem loci conventus , universis presentes litteras inspecturis , salutem in Domino .
Notum facimus quod venerabiles viri et amici abbas et conventus Beati Dyonisii sexaginta arpennos terre juxta Roscam quos emimus a domino Guidone de Caprosia et Herveo fratre ejus militibus , de quibus sexaginta arpennis dictus Guido ecclesie Beati Dyonisii annuatim reddebat apud Bellum Ramum quinque solidos capitalis census , nobis concesserunt tenendas in perpetuum et habendos , ita quod exinde ecclesie Beati Dyonisii singulis annis reddemus in festo sancti Andree apostoli apud Bellum Ramum tringinta solidos parisiensium censuales .
Nobis quoque perpetuo concesserunt tenendam quamdam peciam terre sitam juxta stannum nostrum ad sex denarios censuales in festo sancti Andree apostoli in domo eorum apud Bellum Ramum annuatim solvendos , ita quod idem stannum non poterimus extendere in terra Beati Dyonisii vel augere sine permissione eorum atque licencia .
Quod si predictum censum triginta solidorum et sex denariorum ad predictam diem non solverimus , ad usum patrie emendabimus , salva ecclesie Beati Dyonisii decima et omnimoda justicia in predictis sexaginta arpennis et in parte stanni que erit in terra Beati Dyonisii , nec poterimus facere masuras in his sexaginta arpennis et parte stanni que erit in terra Beati Dyonisii , et si fecerimus masuras vel hospites in terra non movente ab ecclesia Beati Dyonisii , scilicet in Bella Penna , quam emimus a predictis domino Guidone et Herveo fratre ejus , hospites terre illius qui jam sunt vel futuri sunt vel nos nullum usuarium in nemoribus Beati Dyonisii poterimus reclamare .
| De pace decime presbiteri de Sancto Lamberto apud Bellum Ramum | Omnibus presentes litteras inspecturis , Guillelmus permissione divina Parisiensis ecclesie minister indignus , salutem in Domino .
Notum facimus quod viri religiosi abbas et conventus Beati Dyonisii composuerunt de consensu et voluntate nostra cum presbitero de Sancto Lamberto , videlicet quod post duos modios hybernagii et unum modium avene quos presbiter de Mesnilio percipit in decima apud Bellum Ramum , presbiter quicumque fuerit apud Sanctum Lambertum pro tercia parte decime et pro decem sextariis ybernagii quos in parte abbatis et conventus Beati Dyonisii percipiebat ratione quorumdam parrochianorum qui sunt in atrio apud Mesnilium percipiet decetero annis singulis apud Bellum Ramum in granchia dictorum abbatis et conventus in duobus vannatis , videlicet infra festum Omnium Sanctorum quatuor modios hybernagii et tres modios avene ad mensuram Caprosie et unam quadrigatam straminis hybernagii ad duos equos , et aliam quadrigatam de avenagio similiter infra dictum festum Omnium Sanctorum .
Si autem tempestas vel defectus communis talis fuerit quod non possit reddi dicta admodiatio , dicti abbas et conventus Beati Dyonisii et dictus presbiter Sancti Lamberti de tempestate vel defectu stabunt arbitrio abbatis et prioris de Rosca ; quod si tempestatem vel defectum communem ipsi arbitrati fuerint , tunc percipiet et habebit dictus presbiter Sancti Lamberti illo anno terciam partem in dicta decima cum decem sextariis hybernagii quos percipere consuevit in parte dictorum abbatis et conventus sicut habuit ante confectionem presencium litterarum .
| De decima quam percipiebat priorissa de Alta Brueria apud Ruolium , decetero percipiet apud Bellum Ramum | Adela permissione divina Fontis Ebraudi humilis abbatissa , universis presentes litteras inspecturis , salutem in Domino .
Noveritis quod nos decimam quam ecclesia Alte Bruerie habebat apud Rueliacum Sancti Dyonisii , de voluntate et assensu Stephane priorisse et Odonis prioris ac conventus ejusdem ecclesie , concessimus et quitavimus abbati et conventui Sancti Dyonisii habendam imperpetuum et pacifice possidendam .
Idem vero abbas et conventus solvent vel solvi facient annis singulis priorisse et priori ac conventui Alte Bruerie , vel eorum mandato , viginti octo sextarios bladi ad mensuram Caprasie , percipiendos apud Bellum Ramum , de meliore blado de decima ipsius loci proveniente , videlicet quatuordecim sextarios bladi hyemalis et quatuordecim sextarios avene .
| De pace facta inter Guibertum Regem et Odonem Bolot | Universis presentes litteras inspecturis , Guillelmus Carnotensis ecclesie Pissiacensis archidiaconus , salutem in Domino .
Notum facimus quod , cum contencio esset inter Guibertum dictum Regem ex una parte et Odonem Belot et fratres ejus et amicos ex altera super quibusdam injuriis , et etiam ob hoc haberet idem Guibertus , ut dicitur , inimicicias capitales , tandem de bonorum vivorum consilio idem Guibertus pro bono pacis , in presentia nostra constitutus , prestitit juramentum quod ipse infra octabas instantis Nativitatis beati Johannis Baptiste Jerosolimitanum iter arriperet , ibidem per annum et amplius moraturus , nec exinde reversurus nisi cum alicujus persone auctentice testimonio litterarum .
Voluit autem et concessit idem Guibertus quod , si contra prestitum juramentum faceret prout superius est expressum , quod religiosus vir abbas Sancti Dyonisii ad omnes res suas posset se assignare , ubicumque site essent .
| De nemoribus Traparum | Omnibus presentes litteras inspecturis , officialis Johannis ecclesie Parisiensis archidiaconi , salutem in Domino .
Notum facimus quod Nivello de Montigniaco et Philippus dictus Sarracenus fratres , milites , recognoverunt et in jure confessi sunt coram nobis se nichil penitus habere vel reclamare in nemoribus Beati Dyonisii de Trapis , nisi homines illius patrie ratione usus vel alia legittima causa contra ecclesiam Beati Dyonisii aliquid aliquid adquirerent in pascuis nemorum predictorum et tunc ipsi milites vellent uti eodem jure quo homines illius patrie uterentur quantum ad pasturam .
| Quitatio venditionis Reginaldi de Villabona | Universis Christi fidelibus presentes litteras inspecturis , ego Garinus de Valle miles , salutem in Domino .
Noverint universi quod ego Garinus supradictus quitavi et concessi bono animo , non coactus , abbati et conventui Beati Dyonisii in Francia venditionem totam quam Reginaldus de Villabona et Ysabellis uxor sua fecerint abbati et conventui predictis , scilicet unum modium avene et quatuor solidos parisiensium redditus censuales , que sita sunt in territorio Belli Rami , que omnia tenebant de me predicti Reginardus et Ysabellis uxor sua jure feodali ; promisi etiam fide prestita corporali quod contra hujusmodi venditionem per me vel per alium numquam veniam in futurum nec aliqui in dicta venditione quoquo jure decetero reclamabo .
| Quitatio venditionis Reginaldi de Villabona | Ego Johannes de Nantolio miles dominus de Leviis , notum facio omnibus presentes litteras inspecturis quod ego ex voluntate et assensu uxoris mee Margarite concessi et quitavi bono animo , non coactus , abbati et conventui Beati Dyonisii in Francia totam venditionem quam Reginaldus de Villabona et Ysabellis uxor sua fecerunt abbati et conventui predictis , scilicet unum modium avene et IIIIor solidos parisiensium redditus , que predicta sita sunt in territorio Belli Rami ; promisi etiam quod contra hujusmodi venditionem per me vel per alium numquam veniam in futurum nec aliquid in dicta venditio quoque jure decetero reclamabo .
| De modio avene empto apud Bellum Ramum | Omnibus presentes litteras inspecturis , officialis curie Parisiensis , salutem in Domino .
Notum facimus quod in nostra presentia constituti Reginaldus dictus de Villabona et Ysabellis uxor ejus asseruerunt quod ipsi habebant et percipiebant singulis annis unum modium avene et quatuor solidos parisiensium annui redditus super quibusdam terris sitis in territorio de Bello Ramo et super hospitibus ejusdem ville ; assuerunt etiam quod res predicte quiete erant et libere ab omni onere , obligatione , consuetudine vel costuma , et movebant de feodo domini Garini de Valle militis , ipsius feodi primi domini , ut dicebant .
Quod modium avene cum quatuor solidis annui redditus antedictis sub libertate predicta idem Reginaldus et Ysabellis recognovit tradidisse et concessisse imperpetuum in manu mortua ecclesie Beati Dyonisii in Francia pro quadraginta libris parisiensium jam solutis eisdem venditoribus in pecunia numerata prout confessi sunt coram nobis , renunciantes quantum ad hoc exceptioni non numerate pecunie , non tradite , non solute ; promittentes fide data quod contra venditionem predictam per se vel per alium non veniet in futurum , immo dictum modium avene et quatuor solidos annui redditus sub libertate predicta guarentizabunt et liberabunt eidem ecclesie in manu mortua perpetuo contra omnes usque ad tercium dominum quocienscumque necesse fuerit et quandocumque super hoc fuerint requisiti .
Dicta autem Ysabellis quitavit specialiter et expresse quicquid juris in dictis rebus venditis habebat vel habere poterat ratione dotalicii vel alio modo spontanea , non coacta , fide prestita corporali .
Johannes vero de Valle armiger et Agnes ejus uxor , de quorum feodo res predicte secundo loco movere dicuntur , dictam venditionem voluerunt , laudaverunt pariter et concesserunt , et de non veniendo contra ratione dotalicii vel alio modo fidem in manu nostra corporaliter prestiterunt ; promiserunt etiam sub fide prefata se guarentizaturos eidem ecclesie res predictas contra omnes illos qui ratione secundi dominii in eis aliquid in posterum reclamarent .
In cujus rei testimonium , presentes litteras sigillo Parisiensis curie fecimus comuniri .
| De contentione inter nos et priorem Sancti Martini de Campis super decimis XII arpentorum terre | Omnibus presentes litteras inspecturis , frater O .
humilis prior Sancti Martini de Campis Parisius et ejusdem loci conventus , salutem in Domino .
Noveritis quod , cum esset contentio inter nos ex una parte et religiosos viros abbatem et conventum Sancti Dyonisii in Francia ex altera super medietate decime duodecim arpentorum terre site in territorio inter Malum Respectum et Trembleium ad crucem que dicitur Lambati in chimino Domni Martini , quam medietatem decime petebant dicti abbas et conventus in supradictis duodecim arpentis , super eo etiam quod nos in quadam parte culture sue de Borda , videlicet in decem arpentis prope chiminum de Espiers sitis , et in terris que fuerunt Guillelmi Malet , videlicet in tribus arpentis , medietatem decime petebamus , tandem nos et dicti abbas et conventus de bonorum virorum consilio amicabiliter composuimus in hunc modum quod dicti abbas et conventus nobis quitaverunt medietatem decime quam in dictis circiter duodecim arpentis sitis , ut dictum est , ad crucem Lamberti petebant et insuper decimam quinque arpentorum contiguorum dictis duodecim arpentis , et nos quitavimus eis decimam quam in cultura sua de Borda et in terris que fuerunt Guillelmi Malet petebamus ab ipsis , salva sibi campiparte sua in dictis duodecim arpentis et aliis quinque quorum decima nobis remanet , sicut superius est expressum .
| De justicia in terra communi apud Dompnam Petram | Ego Guido dominus Caprosie miles , notum facio universis tam presentibus quam futuris quod inter me et dominum abbatem Sancti Dyonisii in Francia propter jus ecclesie sue conservandum de quodam homine capto apud Dompnam Petram in justicia quam abbas predictus asserebat esse communem , et hoc sibi non concedebam , sicut ordinatum extitit et statutum quod , cum idem homo dum essem in partibus transmarinis fuerit sine consensu abbatis vel ecclesie sue liberatus , per hoc sibi vel ecclesie sue nullum in aliquo prejudicium generetur in posterum nec quantum ad possessionem nec quantum ad proprietatem , sed omnia sint in eo statu in quo erant ante captionem et liberationem predictas .
| De venditione quam fecit nobis Robertus li Tyois miles | Universis presentes litteras inspecturis , officialis curie Parisiensis , salutem in Domino .
Notum facimus quod coram nobis propter hoc personaliter constitutus dominus Robertus dictus li Tyois miles et Petronilla ejus uxor asseruerunt coram nobis quod ipsi habebant et possidebant quatuor arpenta vinee , tribus perchiis minus , sitis in territorio de Petra Frita , contigua vinee liberorum defuncti Balduini de Logiis militis ex una parte , et vinee Innocentum de Sancto Paulo ex altera , in censiva cenarii Beati Dyonisii in Francia , onerata in tribus solidis et sex denariis censualibus tantummodo ut dicebant .
Item asseruunt quod ipsi habebant et percipiebant , singulis annis , decem solidos parisiensium augmentati census et IIIIor capones , assignatos super quadam masuram sitam apud Petram Fritam , contiguam vinee Colini Point l'Asne , ex una parte , et vinee Johannis Hospitiarii , in censiva . .
abbatis et conventus Beati Dyonisii , oneratam in decem et septem denariis parisiensium et obolo censualibus ut dicebant .
priori de Strata Beati Dyonisii pro sexaginta et quatuor libris parisiensium , sibi solutis in pecunia numerata , exceptioni non numerate et non solute pecunie renuntiantes coram nobis penitus et expresse , transferentes exnunc in dictum priorem omne jus , omne dominium , omnem proprietatem et possessionem que sibi competebant et competere poterant in predictis ; et promiserunt dicti Robertus et Petronilla , spontanea , non coacta , de assensu et voluntate mariti sui sibi in hoc auctoritatem prestantis , quod contra venditionem et quitationem hujusmodi per se vel per alium non venient in futurum et quod dictam venditionem ut superius est expressum dicto . .
priori et ejus successoribus garantizabunt et defendent contra omnes ad usus et consuetudines Francie ; necnon et quod solvent dicto emptori centum et octo solidos parisiensium nomine pene , si dictam venditionem retrahi contigerit vel evici .
Pro qua garantia et pena , si committatur , solvenda obligaverunt erga dictum priorem omnia bona sua , mobilia et immobilia , presentia et futura , quantum ad hoc juridictioni curie Parisiensis se supponentes , renuntiantes omnibus privilegiis et omni juri indulto in favorem mulierum et omnibus aliis exceptionibus et rationibus que possent obici contra hujusmodi instrumentum .
| Quod Helysendis uxor domini Guidonis de Caprosia concessit omnia que in hiis litteris continetur | Omnibus presentes litteras inspecturis , officialis curie Parisiensis , salutem in Domino .
Notum facimus quod homines et hospites nobilis viri Guidonis domini de Caprosia , militis , de Sanlices et de Choviler quorum nomina subscribuntur quitaverunt de assensu et voluntate dicti Guidonis pro se et heredibus suis abbati et conventui Sancti Dyonisii in Francia imperpetuum usuagium et quodcumque jus habebant quacumque ratione in nemoribus Beati Dyonisii ubicumque sint , sive in prepositura Belli Rami sive alibi , salvis pasturis que sunt communes hominibus ecclesie Beati Dyonisii et hominibus ipsius Guidonis tam in nemoribus dicti Guidonis quam in nemoribus ecclesie supradicte post etatem consuetam nemorum ad pasturas animalium , prout est generaliter consuetum in partibus illis .
Promiserunt etiam dicti homines et hospites fide prestita , se et heredes suos per fidem ab ipsis prestitam obligantes , quod contra quitationem premissam per se vel per alios non venient in futurum et quod in dictis nemoribus nichil penitus decetero reclamabunt ratione terrarum et hostisiarum quas ab eodem Guidone tenebant nec aliquatenus impedient per se vel per alios quin abbas et conventus Beati Dyonisii per se vel per ballivos suos de dictis nemoribus suam omnino faciant voluntatem , vendendo , assarzendo seu quodcumque aliud de eis tamquam de suis propriis faciendo .
Nomina vero predictorum hominum et hospitum ipsius Guidonis qui premissam quitationem fecerunt coram nobis sunt hec , videlicet Matildis filia Aelesie la Coquille , Michael filius quondam defuncti Radulfi Bec d'avoine , Matildis la Borrele , Stephanus , Odo et Thomas liberi ejusdem Matildis .
Nomina vero illorum qui similiter eandem quitationem fecerunt ut dictum est coram clerico nostro ad hoc a nobis specialiter destinato sunt hec , videlicet Garinus de Chovilier , Eremburgis relicta defuncti Theobaldi tegularii , Guerinus et Maria liberi ejusdem , Eremburgis , Aalesia la Coquillerelea defuncti Ade Opinel , Richeldis et Sedilia filie dicte Aelesie la Coquille , Hersendis relicta defuncti Guillelmi Anglici , Galterus et Haoysis ejus uxor , Maubertus et Bertaudus fratres liberi predicte Hersendis et Beticia uxor dicti Bertaudi , Guido de Ruella filius quondam defuncti Gileberti de Ruella , Osanna defuncti relicta Huberti molendinarii , Petrus dictus Batalle filius ejus , Gilo et Michael fratres filii quondam defuncti Johannis dicti Regis , item Johannes de Chovilier et Sedilia mater ejus , Eremburgis filiastra ejusdem Sedilie , Michael dictus Rex et Emelina ejus uxor filia ejusdem Sedilie et Petrus filius ipsius Sedilie , item Maria relicta defuncti Radulfi dicti Bec d'avoine , Garinus , Hubertus et Petronilla liberi ejusdem Marie , Petrus dictus Malus vicinus , Petronilla filia Matildis la Borrele , Radulfus dictus Cuiot et Petronilla ejus uxor , prout idem clericus nobis retulit viva voce .
Nobilis vero mulier Helysendis uxor predicti domini Guidonis predictam quitationem ab hominibus et hospitibus predictis factam , ut dictum est , voluit , laudavit pariter et concessit coram decano de Maciaco , ad hoc a nobis specialiter destinato , quittans coram ipso fide prestita quicquid habebat in premissis ratione doarii seu quacumque alia ratione , prout idem decanus nobis hec retulit viva voce , necnon ratas habuit sub fide prestita , spontanea , non coacta , concessiones , quitationes et recognitiones a dicto Guidone marito suo factas , prout in ipsius Guidonis litteris continetur sigillo suo plenius dicitur contineri et abbati predicto et ecclesie Beati Dyonisii traditis et concessis , prout supradictus decanus retulit viva voce , sicut superius est expressum .
| De quitatione usuagii quod habebant homines de Senlices et de Chovilier in foresta Beati Dyonisii , et quod si hospites domini Caprosie emerint terras in terra Beati Dyonisii tenentur sicut venditores | Ego Guido dominus Caprosie miles , notum facio tam presentibus quam futuris quod homines et hospites mei de Senlices et de Choviller quorum nomina sunt inferius annotata de voluntate et consensu meo quitaverunt pro se et heredibus suis , fide data , usuagium et quodcumque jus habebant quacumque ratione in nemoribus Beati Dyonisii ubicumque sint , sive in prepositura Belli Rami sive alibi , salvis pasturis que sunt communes hominibus ecclesie Beati Dyonisii et hominibus meis tam in nemoribus meis quam in nemoribus ecclesie supradicte post etatem consuetam ad pasturas animalium , prout est generaliter in meis partibus consuetum ; firmiter promittentes , se etiam et heredes suos per fidem ab ipsis prestitam obligantes , quod in dictis nemoribus nichil penitus decetero reclamabunt ratione terrarum et hostisiarum quas a me tenebant nec aliquatenus impedient per se vel per alios quin abbas et conventus Beati Dyonisii per se vel per ballivos suos de dictis nemoribus suam omnino faciant voluntatem , vendendo , essartando seu quodcumque aliud de eis tanquam de suis propriis faciendo .
Nomina vero predictorum hominum et hospitum eorum qui premissam quitationem voluerunt et concesserunt sunt hec , videlicet Guerinus de Choviller , Eremburgis relicta Theobaldi tegularii , Guerinus et Maria liberi ejusdem Eremburgis , Aalesia la Coquille relicta defuncti Ade Opinel , Maria , Richeudis et Sedilia filie dicte Aalesie la Coquille , Hersendis relicta defuncti Guillelmi Anglici , Galterus et Haoysis ejus uxor , Maubertus et Bertaudus fratres liberi predicte Hersendis , Leticia uxor prefati Bertaudi , Guido de Ruella filius defuncti Gileberti de Ruella , Osanna relicta defuncti Huberti molendinarii et Petrus dictus Batalle filius ejus , Gilo et Michael fratres filii defuncti Johannis dicti Regis , Johannes de Choviller et Sedilia mater ejus , Eremburgis filiastra ejusdem Sedilie , Michael dictus Rex , Emelina ejus uxor filia ejusdem Sedilie et Petrus filius Sedilie supradicte , Maria relicta defuncti Radulfi dicti Bec d'avoine , Guerinus , Hubertus et Petronilla liberi ejusdem Marie , Petrus dictus Malus vicinus , Petronilla filia Matildis la Borrele , Radulfus dictus Cuiot et Petronilla ejus uxor , Matildis filia Aalesie la Coquille , Michael filius defuncti Radulfi Bec d'avoine , Matildis la Borrele et Stephanus , Odo ac Thomas liberi ejusdem Matildis .
Preterea ego ipse qui homo sum ligius abbatis Beati Dyonisii volo et volui , et ad hec me et heredes meos expresse per presentes litteras obligo et obligavi , quod , si aliqui homines vel hospites mei de terra vel de feodo meo in dictis nemoribus Beati Dyonisii , exceptis nemoribus que modo tenet major de Dompna Petra , usuagium vel jus aliquod aliud a dictis pasturis reclamarent , in hoc ego et heredes mei eos nullatenus juvaremus contra dictam ecclesiam nec eis consilium vel auxilium prestaremus .
Et cum sit a me , pro me et heredibus meis , hominibus Beati Dyonisii concessum emere in terris meis et ab eisdem abbate et conventu similiter sit concessum hominibus meis emere in terris Beati Dyonisii , et etiam nunc specialiter concedatur quod , si contingat quod aliquis de hominibus vel hospitibus meis emat terras in balliva Belli Rami vel alibi in terra Beati Dyonisii , emptor quicumque sit tenebitur eo modo quo venditor ad omnia servitia et redevencias ad que ipse venditor tenebatur ratione earumdem rerum emptarum , hoc adjuncto quod , ubicumque dicte terre sic empte site sunt , illi qui eas tenebunt ratione earumdem seu aliqua alia ratione non poterunt in dictis nemoribus jus aliquod reclamare , idem etiam jus servabitur in hominibus Beati Dyonisii si emerint in terris meis , nec in eisdem terris masuras vel hostisias facere poterunt vel habere , nisi ad ipsos per successionem hereditariam devenirent aut per maritagium eas habuerint ; quas si tali modo forsitan obtinerent , numquam ad me vel heredes meos , si per forefactum eorum seu quocumque alio modo de manibus eorum exirent , possent aliquatenus devenire , cum nec ego nec heredes mei possimus aliquas terras vel hostisias seu possessiones alias in terra vel dominio Beati Dyonisii sive in balliva Belli Rami per emptionem vel alio quocumque modo acquirere vel tenere .
Volo insuper et concedo quod abbas Beati Dyonisii de predictis nemoribus possit voluntatem suam facere , vendendo , scindendo , essertando , tradendo etiam si voluerit ad hostisias vel masuras , tamquam de suis propriis nemoribus , salvis tamen viis antiquis in dictis nemoribus non essartatis ad usus transeundi ; item nichil juris pro me et heredibus meis necnon et pro hominibus et hospitibus meis reclamo in viis si que solent esse infra terminos et ambitum clausure muri domus de Valence .